
ประกาศองค์การบริหารส่วนตำบลเคร็ง
เรื่อง   การรับสมัครบุคคลเพื่อสรรหาและเลือกสรรเป็นพนักงานจ้าง 
 ----------------------------

ด้วยองค์การบริหารส่วนตำบลเคร็ง อำเภอชะอวด จังหวัดนครศรีธรรมราช มีความประสงค์จะรับสมัคร บุคคลเพื่อสรรหาและเลือกสรรเป็นพนักงานจ้างขององค์การบริหารส่วนตำบลเคร็ง 
อาศัยอำนาจตามความในพระราชบัญญัติระเบียบบริหารงานบุคคลส่วนท้องถิ่น พ.ศ.2542 และประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์เกี่ยวกับพนักงานจ้างเมื่อวันที่          26 กรกฎาคม 2547 หมวด 4 การสรรหาและการเลือกสรร ข้อ 18 และข้อ 19 จึงประกาศรับสมัครบุคคลเพื่อ สรรหาและเลือกสรรเป็นพนักงานจ้างขององค์การบริหาร ส่วนตำบลเคร็ง ดังต่อไปนี้

1. ตำแหน่งที่รับสมัคร

ประเภทพนักงานจ้างทั่วไป 


                              จำนวน 1 ตำแหน่ง

- ตำแหน่ง พนักงานขับเครื่องจักรกลขนาดเบา (รถบรรทุกขยะ)         จำนวน 1 อัตรา

คุณสมบัติของผู้มีสิทธิได้รับการจ้างเป็นพนักงานจ้าง
1.1 คุณสมบัติทั่วไป

ผู้ซึ่งจะได้รับการจ้างเป็นพนักงานจ้างต้องมีคุณสมบัติและไม่มีลักษณะต้องห้าม ตามข้อ 4       แห่งประกาศคณะกรรมการพนักงานส่วนตำบลจังหวัดนครศรีธรรมราช เรื่องหลักเกณฑ์เกี่ยวกับพนักงานจ้าง           ลงวันที่  26 กรกฎาคม 2547  ดังนี้
(1) มีสัญชาติไทย
(2) มีอายุไม่ต่ำกว่าสิบแปดปีและไม่เกินหกสิบปี   

(3) ไม่เป็นบุคคลล้มละลาย
(4) ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถหรือจิตฟั่นเฟือน

ไม่สมประกอบ หรือเป็นโรคตามที่กำหนดไว้ในประกาศกำหนดโรคที่เป็นลักษณะต้อง
ห้ามเบื้องต้น  สำหรับพนักงานส่วนตำบล

(5) ไม่เป็นผู้ดำรงตำแหน่งทางการเมือง กรรมการพรรคการเมืองหรือเจ้าหน้าที่ในพรรคการเมือง
(6) ไม่เป็นผู้ดำรงตำแหน่งผู้บริหารท้องถิ่น  คณะผู้บริหารท้องถิ่น  สมาชิกสภาท้องถิ่น
(7) ไม่เป็นผู้เคยต้องรับโทษจำคุกโดยคำพิพากษาถึงที่สุด ให้จำคุกเพราะกระทำความผิดทางอาญา เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ
(8) ไม่เป็นผู้เคยถูกลงโทษให้ออก ปลดออก หรือไล่ออกจากราชการ  รัฐวิสาหกิจหรือหน่วยงานอื่นของรัฐ
(9) ไม่เป็นข้าราชการหรือลูกจ้างของส่วนราชการ พนักงานหรือลูกจ้างของหน่วยงานอื่นของรัฐ
รัฐวิสาหกิจ  หรือพนักงานหรือลูกจ้างของราชการส่วนท้องถิ่น
1.2  คุณสมบัติเฉพาะสำหรับตำแหน่ง
ผู้สมัครจะต้องเป็นผู้มีคุณสมบัติเฉพาะสำหรับตำแหน่ง ตามรายละเอียดตามเอกสารแนบท้ายประกาศนี้ (ภาคผนวก ก.)
2. หน้าที่ความรับผิดชอบและลักษณะงานของตำแหน่ง

ผู้สมัครที่ผ่านการเลือกสรรและได้รับการจ้างเป็นพนักงานจ้างขององค์การบริหารส่วนตำบล มีหน้าที่ความรับผิดชอบและลักษณะงานของตำแหน่งตามเอกสารแนบท้ายประกาศนี้  (ภาคผนวก ก.)
3. การสมัครและสถานที่รับสมัคร
ผู้ที่จะสมัครสามารถรับใบสมัครและยื่นใบสมัครพร้อมหลักฐานด้วยตนเองได้ที่ สำนักงานปลัด  องค์การบริหารส่วนตำบลเคร็ง อำเภอชะอวด จังหวัดนครศรีธรรมราช ระหว่างวันที่  29  กุมภาพันธ์ – 4  มีนาคม 2559   ในวันและเวลาราชการ หรือติดต่อสอบถามรายละเอียดได้ที่ทำการองค์การบริหารส่วนตำบลเคร็ง โทรศัพท์หมายเลข 0-753-5587-5  
4. เอกสารและหลักฐานที่จะต้องนำมายื่นพร้อมใบสมัคร

ผู้สมัครต้องยื่นใบสมัครด้วยตนเองต่อเจ้าหน้าที่รับสมัครพร้อมหลักฐาน  สำเนาเอกสารทุกชนิดให้ใช้กระดาษขนาด A 4 เท่านั้น ซึ่งผู้สมัครได้รับรองสำเนาถูกต้องและลงลายมือชื่อกำกับไว้ในเอกสารทุกฉบับ  ดังต่อไปนี้
(1) รูปถ่ายหน้าตรงไม่สวมหมวกและไม่ใส่แว่นตาดำ ขนาด 1  นิ้ว  ถ่ายครั้งเดียวกันไม่เกิน 6 เดือน
     และให้ผู้สมัครเขียนชื่อ - สกุล ตำแหน่งที่สมัครหลังรูปด้วยตัวบรรจง  จำนวน 3 รูป
(2) สำเนาทะเบียนบ้าน จำนวน 1 ฉบับ
(3) สำเนาบัตรประจำตัวประชาชน  จำนวน 1 ฉบับ
(4) ใบรับรองแพทย์  ซึ่งออกให้ไม่เกิน 1 เดือน นับตั้งแต่วันตรวจร่างกาย  จำนวน 1  ฉบับ
(5) สำเนาวุฒิการศึกษาที่แสดงว่าเป็นผู้มีคุณสมบัติตรงกับตำแหน่งที่สมัครสอบ จำนวน 1 ฉบับ 
(6) สำเนาหลักฐานอื่น ๆ เช่น ใบทะเบียนสมรส  ใบเปลี่ยนชื่อ - สกุล จำนวน  1 ฉบับ
5. ค่าธรรมเนียมการสมัคร
ผู้สมัครจะเสียค่าธรรมเนียม 100.- บาท (ค่าธรรมเนียมการสมัครจะไม่คืนให้เมื่อได้รับสมัครเสร็จเรียบร้อยแล้ว)
6. การประกาศรายชื่อผู้มีสิทธิเข้ารับการเลือกสรร  วัน  เวลาและสถานที่ดำเนินการเลือกสรร

ประกาศรายชื่อผู้มีสิทธิเข้ารับการเลือกสรร วัน เวลา และสถานที่ดำเนินการเลือกสรร ณ สำนักงานองค์การบริหารส่วนตำบลเคร็ง และทางเว็บไซต์  www.kreang.go.th  ในวันที่ 7  มีนาคม 2559 เวลา 10.00 น.  เป็นต้นไป   และให้เป็นหน้าที่ของผู้สมัครจะต้องไปตรวจดูรายชื่อเอง
7. หลักเกณฑ์วิธีการประเมินสมรรถนะ
- ผู้สมัครต้องได้รับการประเมินสมรรถะ จะประเมินผู้เข้าสอบเพื่อพิจารณาความเหมาะสมกับตำแหน่งหน้าที่ จากประวัติส่วนตัว ประวัติการศึกษา ประวัติการทำงาน พฤติกรรมที่ปรากฎทางอื่นของเข้าสอบสัมภาษณ์ เช่น ความรู้ที่อาจใช้เป็นประโยชน์ในการปฏิบัติงานในหน้าที่ ความสามารถ ประสบการณ์ ท่วงทีวาจา อุปนิสัย อารมณ์ ทัศนคติ จริยธรรมและคุณธรรม การปรับตัวเข้ากับผู้ร่วมงาน รวมทั้งสังคม และสิ่งแวดล้อม ความคิดริเริ่มสร้างสรรค์ปฏิภาณไหวพริบ และบุคลิกภาพอย่างอื่น เป็นต้น
8. กำหนดวัน เวลาในการเลือกสรร  
จะดำเนินการสอบคัดเลือก ณ องค์การบริหารส่วนตำบลเคร็ง ตามรายละเอียดดังนี้
	วันที่
	เวลา
	การทดสอบ

	วันที่ 9 มีนาคม 2559
	๐๙.0๐ – 11.00น. 

	-  ทดสอบความรู้ความสามารถเฉพาะตำแหน่ง
   (สอบปฏิบัติ)



              ประกาศรายชื่อผู้มีเข้ารับการทดสอบความเหมาะสมกับตำแหน่ง (สอบสัมภาษณ์)
วันที่  10  มีนาคม  2559 (ต้องเป็นผู้ที่ได้คะแนนไม่ต่ำกว่าร้อยละ  60%)
	วันที่
	เวลา
	การทดสอบ

	วันที่ 11 มีนาคม 2559
	๐๙.0๐ – 11.00 น. 

	-  ทดสอบความเหมาะสมกับตำแหน่ง (สอบสัมภาษณ์)



  9.    เกณฑ์การตัดสิน
9.1  ผู้ที่จะถือว่าเป็นผู้ผ่านการประเมินสมรรถนะ จะต้องเป็นผู้ที่ได้คะแนนไม่ต่ำกว่าร้อยละ 60   
                9.2 องค์การบริหารส่วนตำบลเคร็ง จะประกาศรายชื่อผู้ผ่านการประเมินสมรรถนะ โดยจะปิดประกาศไว้ ณ ป้ายประชาสัมพันธ์ขององค์การบริหารส่วนตำบลเคร็งและทางเว็บไซต์ www.kreang.go.th  ในวันที่ 8 มีนาคม  2559
  10.  การขึ้นบัญชีผู้ผ่านการสรรหาและเลือกสรร
โดยจัดทำบัญชีรายชื่อผู้ที่ผ่านการสอบคัดเลือกเรียงลำดับที่จากผู้สอบได้คะแนนรวมสูงลงมาตามลำดับ ในกรณีที่มีผู้สอบได้คะแนนเท่ากัน ให้ผู้ได้รับเลขประจำตัวสอบก่อนเป็นผู้อยู่ในลำดับที่สูงกว่าเป็นผู้อยู่ในลำดับที่สูงกว่า ถ้าได้คะแนนภาคความเหมาสมกับตำแหน่งเท่ากัน ให้ผู้ได้รับเลขประจำตัวสอบก่อนเป็นผู้อยู่ในลำดับที่สูงกว่า 
องค์การบริหารส่วนตำบลเคร็ง จะประกาศขึ้นบัญชีผู้ผ่านการสรรหาและเลือกสรรไว้เป็นเวลาไม่เกิน  1 ปี นับตั้งแต่วันประกาศขึ้นบัญชี  แต่ถ้ามีการสรรหาและเลือกสรรอย่างเดียวกันอีก และได้ขึ้นบัญชีผู้สรรหาและเลือกสรรได้ใหม่แล้ว บัญชีการสรรหาและเลือกสรรเป็นอันยกเลิก
            11.  เงื่อนไขการจ้าง
  การจ้างประเภทพนักงานจ้างทั่วไป  จะทำสัญญาการจ้างคราวละไม่เกิน   1   ปี 
            12.  การสั่งจ้างและการแต่งตั้ง

องค์การบริหารส่วนตำบลเคร็ง จะแต่งตั้งพนักงานจ้างทั่วไปจากผู้มีคุณสมบัติครบถ้วนตามประกาศหลักเกณฑ์และเงื่อนไขเกี่ยวกับพนักงานจ้างของคณะกรรมการพนักงานส่วนตำบลจังหวัดนครศรีธรรมราชเท่านั้น 
จึงประกาศให้ทราบโดยทั่วกัน
   
    ประกาศ   ณ  วันที่   18   เดือน  กุมภาพันธ์  พ.ศ. 2559
                                                     ไสว    ทองดำ
                     (นายไสว        ทองดำ)
นายกองค์การบริหารส่วนตำบลเคร็ง
ผนวก ก
เอกสารแนบท้ายประกาศองค์การบริหารส่วนตำบลเคร็ง
เรื่อง   การรับสมัครบุคคลเพื่อสรรหาและเลือกสรรเป็นพนักงานจ้าง
ลงวันที่   18   กุมภาพันธ์  2559
………………………………………….

ชื่อตำแหน่ง 
พนักงานขับเครื่องจักรกลขนาดเบา (รถบรรทุกขยะ)


     

            
หน้าที่และความรับผิดชอบและลักษณะงานที่ปฏิบัติ
 
ขับเครื่องจักรกลขนาดเบา ตลอดจนบำรุงรักษาและแก้ไขขีอขัดข้อง เล็กๆ  น้อยๆ  ของเครื่องจักร ขนาดเบาชนิดใดชนิดหนึ่งตามรายละเอียดแนบท้ายมาตรฐานกำหนดตำแหน่งลูกจ้างขององค์การบริหารส่วนตำบล  และปฏิบัติหน้าที่ตามที่ผู้บังคับบัญชามอบหมาย
คุณสมบัติเฉพาะตำแหน่ง

1. วุฒิการศึกษาไม่ต่ำกว่าประถมศึกษาปีที่  6    

๒.  มีความรู้ความชำนาญในการขับเครื่องจักรกลขนาดเบาได้เป็นอย่างดีและได้รับใบอนุญาตขับรถยนต์ตรงตามที่กฎหมายกำหนด  (ใบอนุญาตขับรถยนต์ชนิดที่ 2)
อัตราค่าตอบแทน

ได้รับค่าตอบแทน เดือนละ 9,000.- บาท เงินเพิ่มการครองชีพชั่วคราว 1,000.- บาท รวมอัตราค่าตอบแทน 10,000.- บาท
ผนวก ข
เอกสารแนบท้ายประกาศองค์การบริหารส่วนตำบลเคร็ง
เรื่อง   การรับสมัครบุคคลเพื่อสรรหาและเลือกสรรเป็นพนักงานจ้าง
ลงวันที่   18   กุมภาพันธ์  2559

………………………………………….

ชื่อตำแหน่ง 
พนักงานขับเครื่องจักรกลขนาดเบา (รถบรรทุกขยะ)

           การประเมินสมรรถนะ

           1.ภาค ข. ภาคความรู้ความสามารถเฉพาะตำแหน่ง (คะแนนเต็ม 100 คะแนน)
               ทดสอบความรู้ความสามารถดังต่อไปนี้  โดยวิธีปฏิบัติ
(1) ทักษะด้านขับเครื่องจักรกลขนาดเบา
(2) ความสามารถแก้ไขข้อขัดข้องเล็กๆ น้อยๆ ของเครื่องจักรกลขนากเบา
            2. ภาค ค. ความเหมาะสมกับตำแหน่ง (คะแนนเต็ม  100 คะแนน)

       จะประเมินผู้เข้าสอบเพื่อพิจารณาความเหมาะสมกับตำแหน่งหน้าที่ จากประวัติส่วนตัวประวัติการศึกษา  ประวัติการทำงาน พฤติกรรมที่ที่ปรากฏทางอื่นของผู้เข้าสอบสัมภาษณ์  เช่น ความรู้ที่ใช้เป็นประโยนช์ในการปฏิบัติงานในหน้าที่  ความสามารถ  ประสบการณ์ ท่วงที่วาจา อุปนิสัย  อรมณ์ ทัสนคติ จริยะธรรมและคุณธรรม  การปรับตัวให้เข้ากับผู้ร่วมงาน รวมทั้งสังคม และสิ่งแวดล้อม ความคิดริเริ่มสร้างสรรค์ปฏิภาณไหวพริบ  และบุคลิกภาพอย่างื่น  เป็นต้น
PAGE  

